google/wiki40b huggingface dataset:
सीताराम अग्रहरि

सीताराम अग्रहरि 'प्रकाश' (जन्म: १९५७) नेपाल के कवि, साहित्यकार एवं प्रख्यात पत्रकार हैं। वे नेपाल के सबसे पुराने समाचार पत्र गोरखापत्र के प्रधान संम्पादक हैं।

प्रारंभिक जीवन और शिक्षा

इनका जन्म सन् १९५७ में नेपाल के दुहबी, सुनसरी में हुआ। आपकी माता की नाम स्वर्गीय गणपति देवी और पिता का नाम स्वर्गीय लखनराम अग्रहरि हैं। इन्होंने राजनीति विज्ञान में एम. ए. , हिन्दी में एम. ए. और बी.ए. (ऑनर्स) किया है। आपने इंडियन इन्स्टिट्यूड ऑफ मास कम्युनिकेशन, नई दिल्ली से डिप्लोमा इन जर्नालिज़्म किया है और थॉमसन फाउंडेशन, लंदन से पत्रकारिता संबंधित शिक्षण प्राप्त किया हैं।

साहित्यिक जीवन

सीताराम अग्रहरि लगभग तीन दशक से लेखन व पत्रकारिता से जुड़े हैं। इनकी हजारो लेख, रचनाएं विभिन्न प्रतिष्ठित पत्र पत्रिकाओ में प्रकाशित हो चुके है। वर्ष १९७७ में सीताराम प्रकाश की पहली कथा संग्रह 'कथाद्वीप' प्रकाशित हुआ। इनका काव्य संग्रह 'जिये स्वाभिमान भी' फरवरी १९९६ में नेपाल-भारत साँस्कृतिक समाज, काठमांडू द्वारा प्रकाशित हुआ। अप्रैल २०११ में सीताराम अग्रहरि की दूसरी कविता संग्रह 'तुम्हीं से कहता हुँ' प्रकाशित हुआ, जिसके लिए इनको राजर्षि जनक प्रतिभा पुरस्कार से सम्मानित किया गया। इन्होंने स्पेन, इटली, सिंगापुर, चीन, मलेशिया, हडकड व अन्य कई देशों का भ्रमण किया हैं।

पत्रकारिता

नेपाल के सबसे पुरानी समाचार पत्र 'गोरखापत्र दैनिक' का प्रधान संपादक होने का गौरव प्राप्त करने वाले सीताराम अग्रहरि पत्रकारिता से पिछले तीस साल से जुड़े है। नेपाली, हिन्दी, मैथली और भोजपुरी में इनके लेख, रचनाए अकसर प्रकाशित होती रहती है। वें युवा मंच (मासिक) व मनोरम अप्सरा (मासिक) के पूर्व प्रधान संपादक और नेपाल पत्रकार महासंघ, गोरखापत्र शाखा के पूर्व अध्यक्ष रह चुके हैं। अग्रहरि नेपाल खेलकूद पत्रकार मंच के संस्थापक संयोजक और स्पोर्ट्स जर्नालिस्ट फोरम के संस्थापक अध्यक्ष हैं।
साहित्य वैभव

साहित्य वैभव हिन्दी की एक साहित्यिक पत्रिका है।
किऊल

किऊल बिहार राज्य के लक्खिसराय जिला में किऊल नदी पर बसा एक छोटा शहर है।
नागालैण्ड

इतिहास

इस राज्य का इतिहास बर्मा और असम से मिलता-जुलता है लेकिन कुछ मतों के अनुसार इस राज्य का नाम अंग्रेज़ों ने नागा (यह नाग लोगो की भूमि है हिन्दी मे) के अनुसार रखा था।भारत में नाग लोगो की संख्या बहुमत में है ये नाग लोग वैसे तो पूरे भारत में निवास करते हैं परंतु महाराष्ट्र और नागालैंड में इनके नाम से राज्य एवं जिले का नाम पड़ा है

राज्य का दर्जा

प्रथम विश्वयुद्ध के दौरान अंग्रज़ो ने बहुत से नागा लोगों को युद्ध में लड़ने के लिए फ्रांस और यूरोप भेजा। जो लोग युद्ध में लड़ने बाहर गये और जब वे लोग भारत वापस आए तो उन्होने नागा नॅश्नलिस्ट मूवमेंट की स्थापना की थी।
भारत की आजादी के दौरान नागालेंड असम के अंतर्गत था लेकिन नागा लोग अपना विकास चाहते थे। इसी कारण से वे किसी केन्द्रीय सरकार से जुड़ना चाहते थे। सन् १९५५ में भारत सरकार ने भारतीय सेना की एक टुकड़ी नागालेंड भेजी और स्न १९५७ में भारत सरकार और नागा लोगों के बेच विलय की बातचीत शुरू हुए जिसके अन्तर्गत् नागालैंड १ दिसम्बर १९६३ को भारत का १६वाँ राज्य बना।

संस्कृति

नागलेंड मे 16 जनजातियाँ पाई जाती है, अंगामी, आओ, चख़ेसंग, चांग, दिमासा कचारी, खियमनिंगान, कोनयाक, लोथा, फोम, पोचुरी, रेंगमा, संगतम, सूमी, इंचुंगेर, कुकी और ज़ेलियांग।
बेरियम क्लोराइड

बेरियम क्लोराइड एक अकार्बनिक यौगिक है।
सेंट डेनिस

सेंट-डेनिस ([sɛ̃.d(ə).ni]) फ्रांस की राजधानी पेरिस में स्थित एक उपनगरीय क्षेत्र है। यह पेरिस के उत्तर में स्थित है और शहर के केंद्र से 9.4 किमी (5.8 मील) की दूरी पर है। सेंट डेनिस पेरिस का एक उपनगरीय प्रशासकीय इलाका (फ़्रान्सीसी: sous-préfecture‎) है। यह सेन-सेंट-डेनिस के विभाग के अंतर्गत आता है।
यहाँ संत डेनिस की बैसिलिका का प्राचीन शाही कब्रगाह और मठ है। यहाँ फ्रांस के राष्ट्रीय फुटबाल और रग्बी टीमों का स्टेडियम स्टेट डी फ्रांस भी स्थित है।
यहां के निवासियों को डायोनिसियाई Dionysiens कहा जाता है।
उमिया मंदिर, उंझा

गुजरात के मेहसाना जिले के उंझा में स्थित उमिया मन्दिर पाटीदार समाज की कुलदेवी का मन्दिर है। यह मन्दिर लगभग १२०० वर्ष पुराना है किन्तु लगभग सौ वर्ष पूर्व इसका जीर्णोद्धार किया गया था।
कुट्टित वेल्डन

इस्पात अथवा लोहे के दो टुकड़ों को खूब सफेद गरम कर पाटने की क्रिया द्वारा जोड़ने को कुट्टित वेल्डन या चटका लगाना (Forge welding) कहते हैं।

परिचय

प्रत्येक धातु को खूब तपाने से वह ठोस से द्रव रूप में बदलने लगती है लेकिन पिटवाँ लोहा अथवा मुलायम इस्पात में एकदम ऐसा नहीं होता। सफेद चमकते हुए गरम होने पर वे बहुत मुलायम और चिपचिपे हो जाते हैं, ऐसी अवस्था में यदि दो टुकड़ों को पास-पास सटाकर दबाव के साथ मिला दिया जाए, तो वे जुड़कर एक हो जाते हैं। यह ताप 815 डिग्री से 870 डिग्री सें. तक होता है। इससे कम ताप पर गरम कर टुकड़ों को जितना ही पीटकर जोड़ने की चेष्टा की जाए, वे कभी नहीं जुड़ेंगे और उन्हें उपर्युक्त ताप से अधिक ताप पर गरम करने से उनकी धातु जलकर बेकार हो जाएगी। पिटवाँ लोह को अधिक गरम करने से उसमें से बारीक सफेद चिनगारियाँ स्वत: ही निकलने लगती हैं। मुलायम इस्पात में कुट्टित वेल्डन योग्य ताप कुछ नीचा होता है और वह उस समय आता है, जब उसका लाल रंग सफेद में बदलने लगता है। मजबूत और उत्तम जोड़ लगान के लिए जोड़े जानेवाले तलों को भौतिक और रासायनिक दोनों ही प्रकार की अशुद्धियों से, जैसे लोह ऑक्साइड की पपड़ी या भट्ठी की राख, रहित कर देना चाहिए। अशुद्धियों को छुड़ाने के लिए तलों पर सुहागा और दानेदार शुद्ध वालू छिड़क दी जाती है, जो उपर्युक्त ताप पर गलकर उन तलों पर जमनेवाली ऑक्साइड की पपड़ी और राख को गलाकर दूर करती है और बाद में ऑक्साइड जमने भी नहीं देती। सुहागा और बालू छिड़कने का समय वह होता है, जब लोहा पीला दिखाई देने लगे। गलकर बालू का जो स्लैग बन जाता है, व पीटते समय छिटककर बाहर आ जाता है। जोड़ने के उद्देश्य से दो टुकड़ों को आपस में मिलाकर चोट मारने की क्रिया जोड़ के मध्य भाग से आरंभ करनी चाहिए। कठिन किस्म के इस्पातों के लिए कुट्टित वेल्डन का ताप इतना ऊँचा नहीं होता कि उसपर बालू छिड़कने से वह गल से, अत: शुद्ध सुहागा अथवा चार भाग सुहागा और एक भाग नौसादर के मिश्रण की लाग बनाकर छिड़की जाती है।
इग्नेस बेक

इग्नेस बेक

आदिवासी महासभा के संस्थापक और जयपाल सिंह मुण्डा को राजनीति में लाने वाले प्रमुख झारखण्डी अगुआ। आपने राजनीतिक और सांस्कृतिक उत्थान के लिए पचास चालीस-पचास के दशक में आदिवासी महासभा का गठन किया और लोगों को जागरूक करने के लिए एक झारखण्डी पत्रिका भी निकाली। पत्रिका प्रकाशन के लिए हाथ प्रेस भी लगाया। बाद में आप झारखण्ड पार्टी से सांसद भी रहे।
भारतीय दण्ड संहिता धारा ३

भारतीय दण्ड संहिता की धारा ३ ऐसे अपराधो की सजा के बारे में है जो की भारत से बहार किये गए है पर कानून के अनुसार उन्हें भारत में ही पेश किया जायेगा व यही उनकी सुनवाई होगी. इसके तहत कोई भी व्यक्ति जिसपे की यह दंड संहिता लागू होती है के द्वारा किये गए किसी भी अपराध के बारे में, भले ही वोह भारत से बहार किये गए हो की सुनवाई व सजा भारत में होगी.
अर्जुन वृक्ष

विवरण

पत्ते अमरुद के पत्तों जैसे 7 से 20 सेण्टीमीटर लंबे आयताकार होते हैं या कहीं-कहीं नुकीले होते हैं। किनारे सरल तथा कहीं-कहीं सूक्ष्म दाँतों वाले होते हैं। वे वसंत में नए आते हैं तथा छोटी-छोटी टहनियों पर लगे होते हैं। ऊपरी भाग चिकना व निचला रुक्ष तथा शिरायुक्त होता है। फल वसंत में ही आते हैं, सफेद या पीले मंजरियों में लगे होते हैं। इनमें हल्की सी सुगंध भी होती है। फल लंबे अण्डाकार 5 या 7 धारियों वाले जेठ से श्रावण मास के बीच लगते हैं व शीतकाल में पकते हैं। 2 से 5 सेण्टी मीटर लंबे ये फल कच्ची अवस्था में हरे-पीले तथा पकने पर भूरे-लाल रंग के हो जाते हैं। फलों की गंध अरुचिकर व स्वाद कसौला होता है। फल ही अर्जुन का बीज है। अर्जुन वृक्ष का गोंद स्वच्छ सुनहरा, भूरा व पारदर्शक होता है।
अर्जुन जाति के कम से कम पन्द्रह प्रकार के वृक्ष भारत में पाए जाते हैं। इसी कारण कौन सी औषधि हृदय रक्त संस्थान पर कार्य करती है, यह पहचान करना बहुत जरूरी है। 'ड्रग्स ऑफ हिन्दुस्तान' के विद्वान लेखक डॉ॰ घोष के अनुसार आधुनिक वैज्ञानिक अर्जुन के रक्तवाही संस्थान पर प्रभाव को बना सकने में असमर्थ इस कारण रहे हैं कि इनमें आकृति में सदृश सजातियों की मिलावट बहुत होती है। छाल एक सी दीखने परभी उनके रासायनिक गुण व भैषजीय प्रभाव सर्वथा भिन्न है। सही अर्जुन की छाल अन्य पेड़ों की तुलना में कहीं अधिक मोटी तथा नरम होती है। शाखा रहित यह छाल अंदर से रक्त सा रंग लिए होती है। पेड़ पर से छाल चिकनी चादर के रूप में उतर आती है। क्योंकि पेड़ का तना बहुत चौड़ा होता है। अर्जुन की छाल को सुखाकर सूखे शीतल स्थान में चूर्ण रूप में बंद रखा जाता है। 
होम्योपैथी में अर्जुन एक प्रचलित ख्याति प्राप्त औषधि है। हृदयरोग संबंधी सभी लक्षणों में विशेषकर क्रिया विकार जन्य तथा यांत्रिक गड़बड़ी के कारण उत्पन्न हुए विकारों में इसके तीन एक्स व तीसवीं पोटेन्सी में प्रयोग को होम्योपैथी के विद्वानों ने बड़ा सफल बताया है। अर्जुन संबंधी मतों में प्राचीन व आधुनिक विद्वानों में पर्याप्त मतभेद है। फिर भी धीरे-धीरे शोथ कार्य द्वारा शास्रोक्त प्रतिपादन अब सिद्ध होते चले जा रहे हैं।
चुम्बकशीलता

विद्युतचुम्बकत्व के सन्दर्भ में चुम्बकशीलता (permeability) किसी पदार्थ का वह गुण है जो उस पदार्थ में चुम्बकीय क्षेत्र स्थापित किये जाने में उस पदार्थ द्वारा प्रदर्शित 'सहायता' की मात्रा की माप बताता है। इसे ग्रीक वर्ण μ (म्यू) से प्रदर्शित किया जाता है।
विरुपाक्ष राय द्वितीय

विरूपाक्ष द्वितीय एक अयोग्य शासक था।  उसके कालक्रम में उड़ीसा के शासक कपिलेश्वर गजपति ने विजयनगर के अनेक तटवर्ती प्रदेशों पर अपना अधिकार कर लिया।
ऑल ब्राइट प्लेसेस

सार

थियोडोर फिंच और वायलेट मार्के दो किशोर हैं जो अपने छोटे इंडियाना शहर से भागना चाहते हैं। वायलेट दिनों तक गिना जाता है जब तक कि वह अपनी बहन की मृत्यु की यादों से दूर नहीं हो जाती और बच जाती है, जबकि थियोडोर गंभीर मानसिक बीमारी से जूझता है। पीड़ित जोड़ी को उनकी क्वैरी दोस्ताना एक काव्यात्मक और सुंदर रोमांस में बदल गया। दो आत्मघाती इरादों के साथ अपने स्कूल के घंटी टॉवर पर मौका मिलते हैं, और कभी यह स्पष्ट नहीं होता कि कौन उनकी मृत्यु से गिरने से बचाता है। यदि यह दोनों एक साथ टाई करने के लिए पर्याप्त नहीं है, तो फिंच ने इंडियाना भटकने और अपने राज्य भर में पर्यटकों के आकर्षण ढूंढने के लिए एक क्लास प्रोजेक्ट के लिए वायलेट को अपने साथी बनने के लिए कहा। जो लोग इंडियाना और उसके बाद के महीनों में इनका अनुसरण करते हैं हालांकि, जैसा कि वायलेट की दुनिया बढ़ती है, फिंच का संसार सिकुड़ना शुरू हो जाता है।

प्रतिसाद

न्यूयॉर्क टाइम्स ने अनुकूलता से ऑर द ब्राइट प्लेस टू इंद्रबो रोलेल्स के एलेनोर एंड पार्क और जॉन ग्रीन की द फॉल्ट इन अदर स्टार्स में कहा कि "वायलेट और फिंच समकालीन युवा वयस्क कथाओं में मूलभूत पेशकश हैं: क्षतिग्रस्त, दिल-टगिंग किशोरों की एक जोड़ी एक बार बहिष्कार और अलग-थलग होकर, उनके संयुक्त भाग्य की असंतुष्ट कीमिया द्वारा फंस गए। " एंटरटेनमेंट वीकली एंड द गार्जियन ने काम के लिए अंतिम रूप से अनुकूल समीक्षाएं दी, द गार्जियन लेखन "निवेन की युवा वयस्क कथाओं में पहली बार चढ़ाई में कथा तनाव का अभाव है, लेकिन बहुत भावनात्मक मोटी है"।
इस उपन्यास ने यंग एडल्ट फिक्शन के लिए 2015 गुड्रेड्स चॉइस अवार्ड जीता।

लेखक के बारे में

जेनिफर निवेन ने उपन्यास और गैर-पुस्तक की किताबें लिखीं। वयस्कों के लिए उनके उपन्यासों में अमेरिकी गोरा, बनने वाले क्लेमेन्टिन, वेल्वा जीन सीखता है उड़ना, और वल्वा जीन सीखता है ड्राइव में। युवा वयस्क पाठकों के लिए उनकी पहली पुस्तक, ऑल द ब्राइट प्लेज, 2015 में प्रकाशित हुई थी। होल्डिंग अप द उनिवृस उनकी दूसरी युवा वयस्क पुस्तक है। उनकी गैर प्रकाशन पुस्तकों में द आइस मास्टर, एडा ब्लैकजैक, और एक्वा-नेट डायरी शामिल हैं।
नूतन सवेरा

नूतन सवेरा राष्ट्रीय हिंदी साप्ताहिक हिंदी पत्रकारिता के क्षेत्र में जाना-माना नाम है। नूतन सवेरा की प्रमुख विशेषता यह है कि इसने हिंदी की गरिमा को कायम रखते हुए ख़बरों और महत्वपूर्ण मुद्दों को सरल भाषा में प्रस्तुत किया है, ताकि अधिक से अधिक पाठकों तक पहुंचा जा सके। समाज और व्यवस्था में फैले हुए कदाचार, भ्रष्टाचार, ग़ैर ज़िम्मेदारी और कुराज पर प्रहार करते हुए नूतन सवेरा अपने कालमों में राष्ट्रीय उपलब्धियों तथा उसमें योगदान करनेवाले व्यक्तियों और प्रवृत्तियों को आगे बढ़कर उजागर करता है। नूतन सवेरा ने १९९३ में हिंदी पत्रकारिता के क्षेत्र में आगाज़ किया। अर्धशती से अधिक के अनुभवी वरिष्ठ पत्रकार तथा संपादक नंदकिशोर नौटियाल के संपादन में नूतन सवेरा हिंदी पत्रकारिता की नयी ऊंचाइयां छू रहा है। नंदकिशोर नौटियाल इससे पहले ३० वर्षों तक हिंदी ब्लिट्ज़ के संपादक रह चुके हैं। इस समय वह महाराष्ट्र राज्य हिंदी साहित्य अकादमी के कार्याध्यक्ष हैं। श्री बदरीनाथ-केदारनाथ मंदिर समिति ट्रस्ट के भी अध्यक्ष रह चुके हैं। उनके संपादन में नूतन सवेरा देश और समाज की सेवा में अग्रणी भूमिका निभा रहा है। आज नूतन सवेरा नामक वह पौधा वटवृक्ष का रूप धारण कर चुका है जिसकी शाखाएं महाराष्ट्र, गुजरात, उत्तराखंड, उत्तर प्रदेश, राजस्थान, हिमाचल प्रदेश, पंजाब, हरियाणा, छत्तीसगढ़, उड़ीसा, बिहार, झारखंड, मध्य प्रदेश सहित समस्त हिंदुस्तान में फैली हैं। नूतन सवेरा अख़बार का मुख्य कार्यालय मुंबई में स्थित है।
बिरखा बावड़ी

बिरखा बावड़ी भारतीय राज्य राजस्थान के जोधपुर में स्थित एक बावड़ी है। इस संरचना का निर्माण जोधपुर शहर में पानी के संरक्षण के लिए और एक ख़ास शैली में बनाया गया था। बावड़ी का डिजाइन भारतीय वास्तुकार अनु मृदुल द्वारा किया गया और इसका भुगतान जोधपुर में स्थित एक रियल एस्टेट फर्म एसजी ग्रुप द्वारा किया गया था।

बावड़ी का निर्माण

कृषि और घरेलू उपयोग के लिए वर्षा के जल को इकट्ठा करने के लिए बिरखा बावड़ी निर्माण किया गया था। इसका मुख्य उद्देश्य यही था कि सूखा पड़ने पर लंबे समय के लिए पानी को बचाया जा सके इस कारण इसका निर्माण किया गया।
बाउफल उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग, सीमित मात्रा हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। बरिशाल विभाग में, जनसांख्यिकीक रूप से, इस्लाम के अनुयाई, आबादी के औसतन ८८.१% है, जबकि शेष जनसंख्या प्रमुखतः हिन्दू धर्म की अनुयाई है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

बाउफल उपजिला बांग्लादेश के दक्षिणी भाग में, बरिशाल विभाग के पटुय़ाखाली जिले में स्थित है।
जैकब हीरा

जैकब हीरा निजाम के गहनों मैं से एक है।
जैकब हीरा सवा सौ साल पहले अफ्रीका की किसी खान में कच्चे रूप में मिला था। वहां से इसे एक व्यवसाय संघ द्वारा ऐमस्टरडैम लाया गया और कटवा कर इसे नया रूप दिया गया। कहते हैं कि, यह दुनियां के सबसे बड़े हीरे में से एक है इसका वजन कोई १८४.७५ कैरेट (३६.९ ग्राम) है। यदि आप इसकी तुलना कोहिनूर हीरे से करें तो पायेंगे कि कोहिनूर हीरे का वजन पहले लगभग १८६.०६ कैरेट (३७.२ ग्राम) था। अंग्रेजी हुकूमत ने कोहिनूर हीरे की चमक बढ़ाने के लिये इसे तरशवाया और अब इसका वजन १०६.०६ कैरेट (२१.६ ग्राम) हो गया है।
जैकब हीरे को भारत लाने का श्रेय अलैक्जेंडर मालकन जैकब को जाता है। जैकब रहस्यमयी व्यक्ति था पर भारतीय राजाओं के विश्वास पात्र था। कहते हैं कि वह इटली में एक रोमन कैथोलिक परिवार में पैदा हुआ था। किपलिंग के उपन्यास किम में ब्रितानी गुप्त सेवा के लगन साहब का व्यक्तित्व जैकब पर आधारित है।
१८९० में जैकब ने इस हीरे को बेचने की बात छठे निजाम, महबू‍ब अली पाशा से की। उस समय इसका दाम १ करोड़ २० लाख रूपये आंका गया पर बात बनी ४६ लाख में। निजाम ने २० लाख रूपये उसे हिन्दुस्तान में लाने के लिये दिये, फिर लेने से मना कर दिया क्योंकि British Resident ने इस पर आपत्ति कर दी। निजाम ने जब पैसे वापस मांगे तो जैकब उसे वापस नहीं कर पाया। इस पर कलकत्ता हाईकोर्ट में मुकदमा चला और सुलह के बाद यह हीरा निजाम को मिल गया।
महबूब अली पाशा ने जैकब हीरे पर कोई खास ध्यान नहीं दिया और इसे भी अन्य हीरों की तरह अपने संग्रह में यूं ही रखे रखा। उनके सुपुत्र और अंतिम निजाम उस्मान अली खान को यह उनके पिता की मृत्यु के कई सालों बाद में उनकी चप्पल के अगले हिस्से में मिला। उन्होने अपने जीवन में इसका प्रयोग पेपरवेट की तरह किया।
इस हीरे का दाम इस समय ४०० कड़ोड़ रुपये है।
हरकिमर हीरा

हरकिमर हीरे दोहरे टर्माइटेड क्वार्ट्ज क्रिस्टलों को कहते हैं, जो देखने में एकदम असली हीरे जैसे लगते हैं। इनकी खोज सर्वप्रथम न्यू यॉर्क के हरकिमर काउण्टी स्थित लिटिल प्रपात एवं मोहॉक नदी घाटी से प्राप्त डोलोमाइट से हुई थी। १७०० के दशक के अंत में मोहॉक घाटी में इनकी बड़ी मात्रा प्राप्त हुई और तब ये बहुत प्रचलित हुए थे। भूगर्भशास्त्रियों ने हरकिमर काउंटी में इन्हें खुले में ही पाया और वहीं खोज व खनन आरंभ किया। यही से सबसे खास क्लीपर क्वार्ट्ज़ स्टोन भी सबसे पहले मिला था, वहीं से इनको अपना वर्तमान नाम भी मिला। ये खूबसूरत नगीने हूबहू हीरों की तरह लगते हैं, लेकिन असल में हैं ये क्वाट्र्ज ही। इसीलिए ‘ड्रीम स्टोन’ भी कहलाते हैं।
कहीं-कहीं स्मोकी हरकिमर का प्रयोग इमारतों की बाहरी शोभा बढ़ाने के लिए भी किया जाता है। मात्र सजावट के लिए नहीं, बल्कि विद्युतचुम्बकत्व या भौगोलिक प्रदूषण की मार से बचाने के लिए भी ये प्रयोग किया जाता है। फेंग्शुई में भी हरकिमर का बखान आता है। इसके अनुसार हरकिमर को आसपास रखने से ऊर्जा को आवश्यकता की जगहों पर लगाने की समझ आती है। अपने शयन-कक्ष, अध्ययन कक्ष या कार्यालय के उत्तर पूर्व दिशा में हरकिमर रखने से ज्ञान और समझ ग्रहण करने हेतु ऊर्जा ग्रहण करने की गति तेज होती जाती है।
लोगों की मान्यता अनुसार इसके द्वारा सोच-विचार, ऊर्जा और संतुष्टि की गहरी भावना बढ़ने और फिर समाने लगती है। हरकिमर बेहतरीन हीलिंग स्टोन के रूप में भी प्रसिद्ध हुआ है। यह दैनिक जीवन की समस्याओं, दबाव यानी स्ट्रेस और तनाव को नियंत्रण में रखते हुए इनसे जुड़े रोगों से प्रतिरक्षा करता है। शारीरिक हानि होने से पूर्व ही लक्षणों को भांप कर, हरकिमर पहनने या संग-अंग रखने वाला सचेत होने लगता है। किसी भी राशि वालों को इसे पहनने की मनाही नहीं है। यह वृश्चिक, कर्क और सिंह राशियों का जन्म-रत्न है। गोल्डन हरकिमर लिंग बदलने वालों के लिए जबरदस्त सहायक स्टोन है।
पणजी

शब्द-साधन

अधिकारी का नाम पणजी है। आधिकारिक नाम पणजी है। पुर्तगाली नाम Pangim था। इस पुर्तगाली नाम Pangim था। अंग्रेजी में कहा जाता है। शहर पंजिम अंग्रेजी में कहा जाता है। यह 1960 के दशक के बाद से पणजी के रूप में वर्तनी की गई है। 1,960 के दशक के बाद से पणजी के रूप में यह स्पष्ट किया गया है। शहर Konkanim में Ponnjim है और Ponnjê कहा जाता है, जब लोकैटिव में बोल रहा हूँ, कोंकणी, व्यापक रूप से बोली जाने वाली स्थानीय भाषा में। शहर Ponnjim Konkanim में है और Ponnjê, जब लोकैटिव में बोल भी कहा जाता है, कोंकणी, इस बात की व्यापक रूप से स्थानीय भाषा में।
नदी के मोर्चे पर एक छोटे से गाँव इससे पहले, 1843 में शहर, नोवा गोवा (न्यू गोवा पुर्तगाली) का नाम दिया गया था, जब यह आधिकारिक तौर पर गोवा (अब ओल्ड गोवा) पुर्तगाली भारत के प्रशासनिक सीट के रूप में बदल दिया गया है, हालांकि शहर के वायसराय पहले से ही था नदी के में 1759 हालांकि वायसरॉय पहले से ही था 1843 में वहाँ ले जाया गया मोर्चे पर इससे पहले एक छोटा सा गाँव, शहर नोवा गोवा (पुर्तगाली नई गोवा के लिए) जब इसे सरकारी तौर पर पुर्तगाली भारत के प्रशासनिक सीट के रूप में गोवा के शहर (अब ओल्ड गोवा) को बदल दिया, के नाम से पुनः नामकरण किया गया था वहाँ 1,759 में चले गए।
भूगोल
पणजी 15 ° 29'N 73 ° 50'E / 15.48 ° N ७३.८३ ° ई / 15.48 पर स्थित है; ७३.८३ [1]। पणजी 15 ° 29'N 73 ° 50'E / 15.48 ° N ७३.८३ ° ई / 15.48, ७३.८३ [1 पर स्थित है]। यह 7 मीटर (23 फुट) के एक औसत ऊंचाई है। यह 7 मीटर (23 फुट) के एक औसत ऊंचाई है।
इतिहास
ऑपरेशन विजय पुर्तगाली औपनिवेशिक शासन समाप्त हो गया है, पणजी 1961 में जब ऑपरेशन विजय पुर्तगाली औपनिवेशिक शासन समाप्त हो गया, पणजी भारत में गोवा के आराम और पूर्व पुर्तगाली कालोनियों के साथ गोवा के बाकी है और पूर्व पुर्तगाली कालोनियों के साथ भारत में शामिल किया गया था, 1,961 में शामिल किया गया। पणजी गोवा की ऊंचाई पर एक राज्य की राजधानी में 1987 में राज्य का दर्जा के लिए बन गया पणजी एक राज्य की राजधानी गोवा की ऊंचाई पर राज्य करने के लिए 1,987 में बना। 1961 और 1987 के बीच, यह गोवा, दमन और दीव केंद्र शासित प्रदेश की राजधानी थी। 1,961 और 1,987 के बीच, यह केंद्र शासित प्रदेश गोवा, दमन और दीव की राजधानी थी। एक नई विधानसभा परिसर मार्च 2000 का उद्घाटन किया गया, मांडोवी नदी के उस पार, ऑल्टो Porvorim में। एक नई विधानसभा परिसर में मार्च में 2,000, मांडोवी नदी के पार, ऑल्टो Porvorim में का उद्घाटन किया गया। पणजी भी उत्तरी गोवा जिले के प्रशासनिक मुख्यालय है। पणजी भी उत्तरी गोवा जिले के प्रशासनिक मुख्यालय है।

जनांकिक

2011 [अद्यतन] भारत की जनगणना के अनुसार [2], पणजी 114,405 की आबादी थी। 2011 के [अद्यतन] भारत जनगणना [2] के रूप में, पणजी 114,405 की आबादी थी। पुरुषों और महिलाओं की जनसंख्या 49% से 51% है। पुरुषों और महिलाओं की जनसंख्या 49% से 51% है। पणजी 81% की एक औसत साक्षरता दर 59.5% के राष्ट्रीय औसत की तुलना में अधिक है: पुरुष साक्षरता 85% है, और महिला साक्षरता 77% है। पणजी 81% की एक औसत साक्षरता दर 59.5% के राष्ट्रीय औसत से अधिक: पुरुष साक्षरता 85% है और महिला साक्षरता है 77% है। पणजी में, जनसंख्या का 9% उम्र के 6 वर्ष से कम है। पणजी में, जनसंख्या का 9% उम्र के 6 वर्ष से कम है।
आदरसूचक

अंग्रेज़ी में

अंग्रेज़ी के सबसे आम आदरसूचक नामों से पहले डाले जाते हैं: पुरुषों के लिए 'मिस्टर' (Mr.), शादीशुदा स्त्रियों के लिए 'मिसिज़' (Mrs.) और कुवाँरी स्त्रियों व लड़कियों के लिए 'मिस' (Miss)। वर्तमानकाल में 'मिसिज़' और 'मिस' शब्दों के स्थान पर सभी महिलाओं और लड़कियों को 'मिज़' (Ms.) कहना अधिक सुसंस्कारित माना जाता है। पिछले ज़माने में पुरुषों के नाम के पीछे 'एस्क्वायर' (Esq.) लगाने की प्रथा थी।
किसी देश या राज्य के राजा-रानी को 'योर मैजेस्टी' (Your Majesty) और शाही परिवार से समबन्धित लोगों को 'योर हाइनेस' (Your Highness) बुलाना पारंपरिक है। दलाई लामा जैस मान्य धार्मिक नेताओं-गुरुओं को 'योर होलीनेस' (Your Holiness) और अदालतों में न्यायाधीशों को 'योर ओनर' (Your Honor) कहा जाता है।
हिन्दी की तरह 'हाँ साहब' जैसा 'येस सर' (Yes Sir, पुरुषों के लिए), 'येस मैम' या 'येस मैडम' (Yes Ma'am या Yes Madam, स्त्रियों के लिए) और 'येस मिस' (Yes Miss, बच्चियों और युवतियों के लिए) भी अंग्रेज़ी में उपलब्ध हैं।

फ़ारसी में

ईरान की फ़ारसी भाषा में पुरुषों को 'आग़ा' और स्त्रियों को 'ख़ानुम' कहने की प्रथा है। इनमें बिंदु-वाले 'ख़' के उच्चारण और बिंदु-वाले 'ग़' के उच्चारण पर ध्यान दें क्योंकि यह बिंदु-रहित 'ख' और 'ग' से ज़रा अलग हैं और 'ख़राब' और 'ग़रीब' के पहले अक्षरों जैसे उच्चारित किये जाते हैं। यह आदरसूचक अक्सर अन्य उपाधियों से पहले भी लगाये जाते हैं, मसलन किसी महिला डॉक्टर को 'ख़ानुम डॉक्टर' बुलाया जा सकता है। 'आग़ा' शब्द उसी 'आक़ा' का ईरानी रूप है जिसका अर्थ 'मालिक' या 'स्वामी' होता है और लोककथा में चिराग़ के जिन्न द्वारा अपने मालिक के लिए प्रयोग होता है।
सुबर्ण चर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ८६.९८% है, जबकि शेष जनसंख्या प्रमुखतः हिन्दू धर्म की अनुयाई है, तथा, चट्टग्राम विभाग के पार्वत्य इलाकों में कई बौद्ध जनजाति के लोग निवास करते हैं। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

सुबर्ण चर उपजिला बांग्लादेश के दक्षिण-पूर्वी भाग में, चट्टग्राम विभाग के नोय़ाखाली जिले में स्थित है।
रैननकुलेसी

रैननकुलेसी (Ranunculaceae), रनेलीज गण के आर्किक्लामिडिई (Archichlamydae) प्रभाग के द्विबीजपत्री पौधों का कुल है। इसमें ४० वंश और १,२०० स्पीशीज हैं।
पेरिस वेधशाला

पेरिस वेधशाला (फ़्रान्सीसी: Observatoire de Paris, ओब्सेरत्वार दे पारी; अंग्रेज़ी: Paris Observatory) फ़्रान्स की सबसे बड़ी और विश्व के एक प्रसिद्ध खगोलीय वेधशाला है। इसकी ऐतिहासिक इमारत पेरिस में सेन्न नदी के बाएँ किनरे पर स्थित है।
११७१ ईसा पूर्व

११७१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११७१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
महानता

संक्षेप

छोटा विजय अपने चाचा (जो मुंबई में पुलिस इंस्पेक्टर हैं) के साथ छोटे खूबसूरत शहर में एक अच्छी जिंदगी बिताते रहता है। राज उसका बहुत ही करीबी दोस्त रहता है। जब वे दोनों जवान हो जाते हैं, विजय (जितेन्द्र) की शादी हो जाती है और राज भी शांति से शादी कर लेता है। अपने चाचा के कहने पर विजय अपना तबादला मुंबई में करा लेता है। वो वहाँ का पुलिस कमिश्नर बन जाता है। राज, शांति और राज का भाई, संजय (संजय दत्त), सभी मुंबई में विजय के साथ रहने लगते हैं। संजय को जेनी (माधुरी दीक्षित) से प्यार हो जाता है। वहीं महेश (तेज सप्रू) किसी भी कीमत पर जेनी से शादी करना चाहते रहता है। महेश एक बहुत ही अमीर व्यापारी, केदार (अमरीश पुरी) का एक लौता बेटा है, और अपने बेटे के लिए वो एडवर्ड (सत्येन कप्पू) को मना लेता है। जेनी और महेश की शादी तय हो जाती है। तय तारीख की रात को संजय को विजय गिरफ्तार कर लेता है और अगले दिन उसे छोड़ दिया जाता है। जब वो वापस अपने घर जाता है तो उसका पता चलता है कि उसके भैया और भाभी की हत्या हो चुकी है। संजय कसम खाता है कि वो अपने भैया और भाभी की मौत का बदला लेगा और ये भी जानने की वो कोशिश करता है कि विजय ने शादी की रात को उसे गिरफ्तार क्यों किया था।
वसास्नेही

वसास्नेही (Lipophilic, fat-loving) ऐसे रासायनिक यौगिक होते हैं जो वसा, तेलों, लिपिडों और हेक्सेन व टाल्यूईन जैसे अध्रुवीय विलायकों में घुल जाते हैं। कुछ रसायनों के अलावा देखा जाता है कि वसास्नेही रसायन अन्य वसास्नेही रसायनों में घुल जाते हैं जबकि जलस्नेही रसायन जल व अन्य जलस्नेही रसायनों में घुल जाते हैं।
उस्मानाबाद जिला

विवरण

महाराष्ट्र के मराठवाडा क्षेत्र में स्थित उस्मानाबाद जिले को प्रारंभ में धाराशिव नाम से जाना जाता था। तुलजा भवानी मंदिर के कारण यह स्थान पूरे देश में लोकप्रिय है। 7550 वर्ग किलोमीटर में फैले इस नगर की जलवायु शुष्क है। भजन, कीर्तन और गोंधल यहां की लोकप्रिय लोक कलाएं हैं। पर्यटकों के देखने के लिए यहां अनेक दर्शनीय स्थल हैं। नलदुर्ग किला, तुलजापुर, परांडा किला, कुंतल गिरी, जैन मंदिर, घाट शिला, गरीब बाबा मठ श्री दत्त मंदिर संस्थान रुईभर श्रीक्षेत्र रुईभर आदि यहां के लोकप्रिय और प्रसिद्ध दर्शनीय स्थल हैं। इन दर्शनीय स्थलों को देखने के लिए यहां देश के अनेक हिस्सों से सैलानियों का आना लगा रहता है।